es id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl de es ru kn gl gl als es en kn gl es tt gl vi tt gl gl th gl it kn gl es ml gl it tt gl fr da gl eo kn es en sv gl en ru es en kn gl en da gl es ml gl eo ru gl gl gl en gl gl en es vi gl it es it en fr eo en eo gl es en es eo gl gl gl gl gl gl en es en gl en gl es es pt es en gl en gl gl gl gl gl gl gl gl gl gl gl gl gl gl gl gl gl gl gl gl en gl sv gl fr gl de pt de gl gl it gl en gl en gl en gl en pt en gl en gl en gl ja gl en gl en gl gl gl gl gl gl gl gl gl gl ca gl gl gl gl
O Pactómetro: Carnota - Carnota - Que pasa na costa
resultados eleccions municipais pactos pactómetro
Juan Manuel Saborido Rama, "Moma", próximo alcalde de Carnota
O 15 de xuño teñen que estar constituídos os novos plenos de cara á nova lexislatura. 9 dos 18 Concellos costeiros vivirán unha prácida entrada, onde teñen maioría absoluta o PSOE (Camariñas, Dumbría, Muxía e Ponteceso), BNG (Carballo, Mazaricos e Zas) e PP (Cabana e Laxe).
Quedan pois pendentes dos posibles pactos, ou de gobernos en minoría os seguintes concellos: Carnota, Cee, Corcubión, Coristanco, Fisterra, Malpica, Muros, Santa Comba e Vimianzo.
Xa vimos como está a cousa por Corcubión. Agora falamos sobre a actualidade en Carnota.
Carnota: Minoría ou pacto PSOE-BNG?
Co envorco electoral producido coa irrupción do PSOE como primeira forza (sumou uns 500 votos que perdeu o BNG, e pasou de 2 a 5 concelleiros), e despois dunha lexislatura de maioría absoluta do BNG, queda a cousa pendente dun posible goberno en minoría de José Manuel Saborido, “Moma”, ou ben unha coalición co BNG, para asentar as bases dun goberno sólido, seguindo a liña que se vai repetir outra lexislatura na Deputación da Coruña.
A Asemblea do BNG decidirá que facer a partir de agora pero "sempre dende a oposición, como votou o pobo", apunta Milucho Louro.
Porén, dende o PSOE consideran máis factible gobernar en minoría simple. “Non nos formulamos formar goberno de coalición co BNG, non por animadversión nin por problemas persoais, senón porque na campaña dixemos que iamos con todo coa nosa candidatura e que ou gobernamos sós ou que nos absteríamos. Se facemos outra cousa sería traizoar aos nosos votantes. Esperamos gobernar por maioría simple entón, pero cremos que PSOE e BNG poden chegar a ter entendemento puntualmente, incluso confío en que o PP tampouco se posicione sempre no non. Sobre todo falamos dos presupostos”, explica o vindeiro alcalde Moma. “Confío na responsabilidade de todos para, por exemplo, se aproben as dedicacións exclusivas para que poidamos traballar ao 100% polo Concello”, apunta despois de que nesta lexislatura (non na primeira) o BNG traballase con dúas dedicacións.
Un Moma que se atopa “aterrizando, quitando tensións, despois dunha campaña tensa pero máis ou menos normal, na que non chegou o sangue ao río”. Valora os resultados como “históricos, pois pasar de ser terceira forza a maioría absoluta é algo espectacular”. Recoñece que “si que influíu a ola socialista, porque gañar, as Xerais (como non acontecía dende o 98), as Europeas e as Locais é algo para o que se aliñaron todos os astros”.
”A verdade é que comezamos ben dende o principio, porque había certa división debido a que o partido levaba 8 anos perdendo votos e confianza, e Suso Campos soubo dar o paso atrás, e fixo de redeiro na lista traballando como un máis a prol da candidatura, e fixo, como todos, un traballo fantástico. Agora é a primeira vez que non temos goberno, pero tamén seguramente escollemos o candidato adecuado.
Hoxe mesmo, o BNG vén de prsentar unha denuncia ante a Garda Civil por uns sucesos que aconteceron na madrugada electora. Pouco antes da media noite, ao pouco de chegar ao seu fogar familiar en Lariño, varias persoas rociaron a casa de Milucho Louro, candidato á alcaldía, con algún produto químico que desprendía un intensísimo cheiro desagradadable. "O BNG de Carnota condea rotundamente o hostigamento sufrido polo noso candidato no seu propio fogar, que afecta non só a Milucho senón a súa familia e veciñanza que viron perturbada a seguridade do seu propio lugar e domicilios. Este capítulo empaña defintivamente o proceso electoral e pon o colofón a unha campaña orquestrada de acoso e derribo contra o noso candidato desde hai varios meses", denuncian dende o BNG.
Así mesmo, o PSOE carnotán emiten tamén un comunicado no que "condenan eses feitos e calquera outro acto de vandalismo, contra persoas e bens públicos ou privados, en pro dunha convivencia pacífica e de respeto ás persoas, con independencia da súa ideoloxía, raza, relixión, sexo, ou calquera outro dereito fundamental. Democracia, liberdade e tolerancia, deben ir da man, e así llelo manifestamos a toda a veciñanza de Carnota en xeral, e a Emilio Louro e á súa familia en particular".
Eleccións #Municipais19 en Carnota: O PSOE dalle a volta ao pleno.
Os resultados das #Eleccións Municipais2019 na Costa da Morte, Concello a Concello.
As maiores sorpresas das Eleccións Municipais 2019.
Louzán: O Día Despois.
Marisol Soneira: A Costa da Morte tínguese de roxo:
O FIOT estreou a 3ª edición lembrando a Pedro Brandariz
3ª Galicia: Collendo posicións
Damián e Paula campións galegos de OCR, outra vez
2ª Galicia: O Outes mantén o liderato tras vencer ao Corme
1ª Galicia: Un empate e unha goleada nos derbis costeiros
O FIOT estreou a 3ª edición lembrando a Pedro Brandariz
3ª Galicia: Collendo posicións
Damián e Paula campións galegos de OCR, outra vez
2ª Galicia: O Outes mantén o liderato tras vencer ao Corme
1ª Galicia: Un empate e unha goleada nos derbis costeiros
“Un alcalde non pode, segundo a Lei de Espectáculos, nin autorizar nin denegar unha festa promovida por veciños”
A incerteza volve enlear as Festas da Pilarica da Trabe
“A desastrosa xestión do goberno municipal está levando o Concello de Muxía a unha situación límite”
Arde un vehículo en Berdoias
Rescatan un can dun profundo foso en Vilar de Couso
As leas veciñais invaden unha rúa de Lira
Marta Lado leva a súa Pita Xefa a Carnota
Ás Festas de Quilmas e a Curra veulles ver unha Estrella​
COPYRIGHT 2019 QUE PASA NA COSTA
Aviso Legal y Condiciones de uso